Kelma oħra li fl-antik kienet tirriferi għall-kafè. Iż-żerriegħa tal-kafè taf l-oriġini tagħha fl-Etjopja. Sas-seklu sittax ix-xarba tal-kafè kienet l-aktar popolari fil-Kajr u f'Istanbul. Xi dokumenti juru li mill-1633 'il quddiem il-kafè kien popolari fit-taverni tal-Birgu. L-iskjavi li kienu miżmuma fil-ħabsijiet Maltin fi żmien l-Ordni kienu rinomati għall-kafè tajjeb li kienu jsajru, u ma kinux ftit dawk il-Maltin, u anki kavallieri, li kienu jmorru jduqu l-kafè minn xi taverna tal-ilsiera. Fis-seklu dsatax f'Malta l-kafè kien sar xarba ferm popolari, anki jekk l-Ingliżi kienu jippreferu t-te. Il-kafè kien jissajjar fl-istanjata u l-frak tiegħu jitħalla jaqa' fil-qiegħ (dan ngħidulu l-fond tal-kafè). Il-kafè f'Malta kien rinomat bħala xarba li tagħmel tajjeb għall-uġigħ ta' żaqq, l-aktar jekk ikun imħallat bl-ilma żahar. Biex jingħata togħma differenti hawn min il-kafè jżidlu l-kannella (Ing. cinnamon ), l-imsiemer tal-qronfol ( cloves ) jew il-ħlewwa (Ing. aniseed ). II, pp. 48-51; Storja tal-Kultura tal-Ikel f'Malta ta' Kenneth Gambin u Noel Buttigieg, pp. 151-155, 213-216; The Way We Ate ta' Matty Cremona, pp. 105-110